Korjauspajassa opetellaan yhdessä korjaamaan vaatteita ja jutustellaan samalla kestävästä elämäntavasta
Korjauskaupungin korjauspajassa opetellaan yhdessä korjaamaan tai ehostamaan vaatteita ja samalla jutustellaan esim. kestävästä elämäntavasta. Kirjasto tarjoaa käyttöön joitakin perusvälineitä, mutta voit hyvin ottaa mukaan myös omia käsityötarvikkeitasi. Korjauskaupunki Viikki konkoontuu Viikin kirjastossa keväällä 2024 seuraavasti: ti 12.3. klo 17.30–19.30 monitoimitila Elopelto ti 9.4. klo 17.30–19.30 monitoimitila Elopelto ti 14.5. klo 17.30–19.30 ryhmätila Ketunkolo Lämpimästi tervetuloa!
Pasilan kirjaston tiedeluentosarja osa 1: Kuinka aivot toimivat?
Tänä keväänä Pasilan kirjaston auditoriossa järjestetään avoin luentosarja, jossa eri tieteenalojen edustajat kertovat tutkimusaiheistaan. Tervetuloa!
Tänä keväänä Pasilan kirjastossa järjestetään avoin luentosarja, jossa eri tieteenalojen edustajat kertovat tutkimusaiheistaan. Luennot pidetään tiistaisin klo 17.30-19.00 kirjaston auditoriossa (2. krs.). Osa luennoista on englanniksi. Sarjan ensimmäisen osan aihe on Kuinka aivot toimivat? Luennoitsijana on tutkimusjohtaja Eero Castrén Neurotieteen tutkimuskeskuksesta Helsingin yliopistosta. "Tunnemme paljon yksityiskohtia hermosolujen toiminnasta, mutta tiedämme huonosti, kuinka aivot toimivat kokonaisuutena kun ajattelemme, tunnemme ja muistamme asioita. Luennot tarkoituksena on kertoa kuulijoille siitä, mitä nykyään tiedetään aivojen toiminnasta ja miksi aivojen toiminnan ymmärtäminen on tärkeää." Eero Castrén on neurotieteilijä ja tutkimusryhmän johtaja Helsingin yliopistossa. Hän valmistui lääkäriksi Kuopion yliopistosta ja opiskeli neurotieteitä Yhdysvalloissa, Saksassa ja Helsingin yliopistossa ennen kuin aloitti oman tutkimusryhmänsä Kuopion yliopistossa vuonna 1995. Vuodesta 2003 hän on ollut tutkimusjohtaja Helsingin yliopiston Neurotieteen tutkimuskeskuksessa. Hänen tutkimusryhmänsä tutkii hermoston muovautuvuutta ja masennuslääkkeiden vaikutusmekanismeja. Vapaa pääsy, tervetuloa! Lisätietoa: Ahmed Taeeb puh.09 3105 8004 tai Pasilan kirjasto puh. 09 3108 5001 Kevään ohjelma Pasilan kirjasto
Lauantaina 16.3. Viikin kirjastossa seikkaillaan viidakossa, kirjastossa, merellä ja metsässä.
Lauantaina 16.3. Viikin kirjastossa seikkaillaan viidakossa, kirjastossa, merellä ja metsässä. Tule mukaan seikkailuun! 10.00–10.45 Vuorovaikutuksellinen teatteriesitys “Viidakkoseikkailu” 11.00–11.30 Kadonneiden satuhahmojen jäljitys (omatoiminen) 13.00–13.45 Satujumppa “Merirosvoaarre” 14.00–15.30 Nalle Puhin elokuva – Uudet seikkailut Puolen hehtaarin metsässä (S) Tapahtuman kohderyhmänä ovat 3–6-vuotiaat. Huomioithan, että teatteriesitykseen ja satujumppatuokioon mahtuu vain 25 lasta vanhempineen. Ei ennakkoilmoittautumista. Pidätämme oikeuden ohjelmamuutoksiin. Kuva: brgfx, Freepik
Rovaniemeläinen retkeilytoimittaja ja pyörämatkailija Tuija Kauppinen toteutti puolisonsa kanssa parikymmenvuotisen unelmansa, vietti 15 kuukautta polkupyöräillen Etelä-Amerikan halki ja kirjoitti kokemastaan Joutilaita kilometrejä -kirjan.
Pyörällä halki Etelä-Amerikan – Kirjailijavieraana Tuija Kauppinen Aika: 14.3. klo 17-18 Paikka: Oodin Saarikoski-matto 3. krs Rovaniemeläinen retkeilytoimittaja ja pyörämatkailija Tuija Kauppinen toteutti puolisonsa kanssa parikymmenvuotisen unelmansa, vietti 15 kuukautta polkupyöräillen Etelä-Amerikan halki ja kirjoitti kokemastaan Joutilaita kilometrejä -kirjan. Matka kulki Kolumbiasta Equadorin kautta Peruun ja Chilen rannikolta Atacaman autiomaan läpi aina Patagonian tuulisille tasangoille, Tulimaahan ja edelleen Buenos Airesiin, josta matka kaarsi Uruguayn ja Paraguayn kautta Brasilian hiekkarannoille. Tilaisuus pidetään Oodissa, 3. kerroksessa Saarikoski-matolla to 14.3. klo 17.00. Vapaa pääsy. Tervetuloa!
Tervetuloa äänestämään ja juttelemaan OmaStadista!
OmaStadi on Helsingin tapa toteuttaa osallistuvaa budjetointia. Kaupunki käyttää 8.8 miljoonaa euroa kaupunkilaisten ehdotusten toteuttamiseen. Mikä tekisi omasta asuinalueestasi paremman? Aänestä viisi suosikkiasi 28.2-17.3.2024 Äänestä ja vaikuta!
Enter ry:n tietotekniikan vertaisopastukset senioreille jatkuvat Tikkurilan kirjastossa tiistaisin ja torstaisin klo 12-14. Tunnin henkilökohtaiseen opastukseen ilmoittaudutaan etukäteen joko puhelimitse numerosta 043 8248 307 tai käymällä kirjastossa.
Enter ry:n tietotekniikan vertaisopastukset senioreille jatkuvat Tikkurilan kirjastossa tiistaisin ja torstaisin 9.1.-16.5.2024 klo 12-14. Tunnin henkilökohtaiseen opastukseen ilmoittaudutaan etukäteen joko puhelimitse numerosta 043 8248 307 tai käymällä kirjastossa. Opastusajat ovat klo 12-13 ja 13-14. Opastukset pidetään aikuistenosastolla toisessa kerroksessa kokoushuone Voimalassa. Oman kannettavan tietokoneen, tabletin tai älypuhelimen voi ottaa mukaan. Noudatamme opastuksissa huolellista hygieniaa ja opastamme kasvosuojien kanssa. Tule opastukseen vain terveenä ja käytä omaa kasvosuojaa. Muutokset opastuksissa mahdollisia! Opastus on maksutonta. Opastuskielet ovat suomi ja ruotsi. Enter ry on tieto- ja viestintätekniikasta sekä vapaaehtoistoiminnasta kiinnostuneiden eläkeläisten yhdistys. Yhdistyksen kotisivu: entersenior.fi. Kuva: Enter ry Asiasana: Digituki
Lastenosaston näyttely: Juhlavastaanotto
Olet sydämellisesti tervetullut Rikhardinkadun kirjaston lastenosastolle skotlantilaisen linnanherran juhlalliseen satumaailmaan.
Juhlavastaanotto skotlantilaisen linnanherra Hamish McLaughlainin vaikuttavissa tiloissa 12.2.-31.3.2024. Aiheena on poikansa Duncainin saama Mozart-ritarin arvonimi. Tilaisuutta juhlistamaan on kutsuttu suvun läheisien henkilöiden lisäksi diplomaattikuntaa, sekä sinut, joka olet lapsi tai lapsenmielinen, niinkuin tämä koristelusta vastannut Raili Härö. Koko paikka on täynnä upeita kukka-asetelmia ja muuta kaunista. Olet sydämellisesti tervetullut Rikhardinkadun kirjaston lastenosastolle 1. kerrokseen.
Helena Ertz: Serenadi Helsingille, osa 2
"Maisema on aina ollut itseäni inspiroivin aihe. Olen kokeillut vuosien varrella monia tekniikoita ja ilmaisumuotoja kollaaseista fantasiakuviin."
"Olen Helsingissä työskentelevä kuvataiteilija. Valmistuin Taideteollisesta Korkeakoulusta vuonna 2002 ja työskentelin taiteen ja lastenkulttuurin parissa Tanskassa ja Saksassa vuosina 2002-2009. Maisema on aina ollut itseäni inspiroivin aihe. Olen kokeillut vuosien varrella monia tekniikoita ja ilmaisumuotoja kollaaseista fantasiakuviin. Niissäkin maisema on vahvasti läsnä. Viimeisen kolmen vuoden ajan olen tutkinut Helsingin saaristoluontoa, kaupunkimaisemaa, ihmisiä kesä helteessä. Aloitin mustavalkoisilla tussipiirroksilla. Uusiin kuviin olen ottanut värit mukaan. Teen kaikki työt enimmäkseen paikan päällä keväästä syksyyn, mutta teen myös tilaustöitä itsellesi tärkeästä kohteesta." Yhteydenotot: helena.ertz@gmail.com
Hannu Paloniemi saapuu Oodin Saarikoski-matolle kertomaan Helsingin Sanomien esikoiskirjapalkintoehdokkaaksi nimetystä romaanistaan Lumiluolapoika (Like 2023). Omakohtainen Lumiluolapoika on tarina äitinsä menettäneestä pojasta ja musiikin voimasta 1980-luvun alun Tornionlaaksossa.
Hannu Paloniemi saapuu Oodin Saarikoski-matolle kertomaan Helsingin Sanomien esikoiskirjapalkintoehdokkaaksi nimetystä romaanistaan Lumiluolapoika (Like 2023). Omakohtainen Lumiluolapoika on tarina äitinsä menettäneestä pojasta ja musiikin voimasta 1980-luvun alun Tornionlaaksossa. Teos käsittelee kätketyn surun teemaa, mutta samalla se on täynnä inhimillistä valoa ja pohjoista huumoria. Teos nimettiin myös BookBeatin Vuoden tulokas 2023 -ehdokkaaksi. Suomen kielen lehtori Hannu Paloniemi on Sapattivuosi-yhtyeen perustajajäsen, sanoittaja ja entinen laulaja. Kirja on myynnissä tapahtuman yhteydessä. Lämpimästi tervetuloa! Kuva: Anssi Jokiranta.
Maailman paras talviloma huipentuu alakoululaisille suunnattuun leffanäytökseen, jossa katsomme elokuvan Hugo ja herkuttelemme poppareilla.
Maailman paras talviloma huipentuu alakoululaisille suunnattuun leffanäytökseen, jossa katsomme elokuvan Hugo ja herkuttelemme poppareilla. Ei ennakkoilmoittautumista. Kuva: Freepik
Alakoululaisten FIFA-turnaus torstaina 22.2. klo 13–15
Alakoululainen, tule mukaan ottamaan mittaa pelikavereista FIFA-turnauksessa! Turnaus järjestetään Viikin kirjastossa torstaina 22.2. klo 13–15 Ei ennakkoilmoittautumista. Kuva: Pixabay
16-35-vuotiaille suunnatussa Auttajaklubissa opit ensiaputaitoja, harjoittelet suomen kieltä ja saat uusia ystäviä! Opetus on selkosuomeksi ja englanniksi.
Osaatko auttaa? Auttajaklubissa opit ensiaputaitoja, harjoittelet suomen kieltä ja saat uusia ystäviä! Saat myös virallisen ensiaputodistuksen. Opetus on selkosuomeksi ja englanniksi. Klubi on ilmainen ja suunnattu 16-35-vuotiaille. Tervetuloa! Ilmoittaudu mukaan täältä. Kuva: Jussi Vierimaa / SPR
Do you know how to handle an emergency? In the Red Cross Helpers' Club, you learn life-saving first aid skills, receive an official first aid certificate, practice Finnish in a fun, relaxed environment and make new friends! The teaching is in basic Finnish and English. Aimed for people 16-35 years of age. Welcome! Sign up from here. Photo: Jussi Vierimaa / Finnish Red Cross